পহেলগাম আবহে নদিয়ায় গ্রেফতার চার বাংলাদেশি সহ আরও ১

রূপম রায়, নদিয়া: চার বাংলাদেশি (Bangladeshi) সহ একজন ভারতীয় দালালকে (Indian broker) গ্রেফতার করল নদিয়ার (Nadia) ধানতলা থানার পুলিশ (Dhantala Police Station) । গতকাল ধানতলা থানার পুলিশ বিশেষ অভিযান চালিয়ে ৪ বাংলাদেশি এবং একজন ভারতীয় দালালকে গ্রেফতার করেছে।

পুলিশ সূত্রে খবর, ধৃত ৪ বাংলাদেশির নাম মহঃ দুলাল সিকদার, তাপস সরকার, জয় দাস, মুন্নি হাওলাদার। ধৃতদের বাড়ি বাংলাদেশের খুলনা, যশোর, নারাইল, এবং পটুইয়াখালী জেলায়। অপরদিকে ধৃত ভারতীয় দালালের নাম রুবেল মন্ডল, ধানতলা থানার কানিবামনী এলাকার বাসিন্দা।

পুলিশ সূত্রে খবর, এই চার বাংলাদেশি গতকাল ওই ভারতীয় দালালের মারফত অবৈধভাবে বাংলাদেশ থেকে ভারতে প্রবেশ করে। বাংলাদেশিরা অবৈধভাবে প্রবেশ করার পর ভারতের পশ্চিমবঙ্গে কাজ করতে যাওয়ার জন্য চিন্তাভাবনা করছিল। তখনই সেই বাংলাদেশি দালাল সহ চার বাংলাদেশিকে গ্রেফতার করে ধানতলা থানার পুলিশ।

আরও পড়ুন: চাকরি দেওয়ার নাম করে টাকা নিয়েছে, সুজাতা মণ্ডলের বিরুদ্ধে বিস্ফোরক সৌমিত্র খাঁ

ধৃত পাঁচজনকেই আজ পুলিশ হেফাজত চেয়ে আদালতে পাঠায় পাঠিয়েছে পুলিশ। অবৈধ ভাবে ভারতে প্রবেশের বিরুদ্ধে অভিযান চলবে বলে পুলিশ জানিয়েছে।

উল্লেখ্য, পহেলগাম কাণ্ডকে ঘিরে অস্থির দেশের পরিস্থিতি। গোটা দেশই ক্ষোভের আগুনে ফুঁসছে। প্রধানমন্ত্রী নরেন্দ্র মোদিও সন্ত্রাসদমনে কড়া বার্তা দিয়েছেন। পাকিস্তানকে নিশানা করে একের পর এক পদক্ষেপ নিয়েছে ভারত সরকার। সেনার তিন বিভাগকে ‘ফ্রি হ্যান্ড’ দেওয়া হয়েছে।

১৯৪৭ সালে দেশভাগের পর থেকে কাশ্মীরের মালিকানা নিয়ে ভারত ও পাকিস্তানের মধ্যে দ্বন্দ্ব চলে আসছে। এ নিয়ে তিনটি যুদ্ধে জড়িয়েছে তারা। এবারও পেহেলগাম হামলার পর উত্তেজনার পারদ চড়েছে, যাতে দুই দেশের মধ্যে সামরিক সংঘাতের আশঙ্কা দেখা দিয়েছে। এই অবস্থায় বাংলাদেশ থেকে অবৈধভাবে ভারতে প্রবেশ নিয়ে নতুন করে চাঞ্চল্য তৈরি হয়েছে।

দেখুন আরও খবর-